title: Bosnia y Herzegovina
text: Bosnia y Herzegovina ye un país monterizo situato en a Peninsula d'os Balcans, en o sudeste d'Europa, rodiando a mar Adriana y Croacia. A suya capital ye Sarajevo. Estió una d'as seis unidaz federals que formoron Yugoslavia. Obtenió a suya independencia mientres a decada de 1990 en a Guerra de Bosnia-Herzegovina y, debito a los alcuerdos de Dayton, actualment ye un protectorau d'a comunidat internacional alministrato por un alto representant esleito por o Parlamento Europeu.
  
  Se troba descentralizada y dividida alministrativament en dos entidaz, a Federación de Bosnia y Herzegovina y a Republica Serbia. Os dos territorios Bosnia y Herzegovina son dos rechions historico-cheograficas sin d'estatus politico en l'actualidat (2007).
  
  A suya población ye de 4.025.476 habitants (2004), en una superficie de 51.129 km², con una densidat de población de 78 hab./km². A suya capital ye a ciudat de Sarajevo.
  
  Organización politico-administrativa 
  
  A Federación de Bosnia y Herzegovina ye organizada territorialment en 10 cantons (kantoni en bosnio, županije en croata, кантони en serbio).
  
  D'os 10 cantons, cinco son de mayoría bosnia, tres de mayoría croata, y dos son mixtos, lo que significa que existen procedimientos legals ta a protección d'as etnias constituyents.
  
  Luengas 
  En Bosnia y Herzegovina son oficials o bosnio, o serbio y o croata. Dende o punto de vista d'a lingüistica comparada son diferents variants standardizadas d'a mesma luenga u continuum dialectal serbocroata, y basadas en a variant d'o dialecto štokavski u xtokavisco propia d'Herzegovina. Manimenos cada nacionalidat etnica de Bosnia y Herzegovina fa servir a suya variant standardizada propia por escrito, que se denomina d'acuerdo con a nacionalidat, y que tamién se fa servir en países mugants. A livel charrau toz os bosnios, serbobosnios y serbocroatas charran difents parlas adintro d'o dialecto xtokavisco, y belunas son comuns pa diferents nacionalidaz en as zonas concretas a on que coexisten.
  
  Esporte 
  Os esportistas de Bosnia compitioron con a equipo d'a Yugoslavia dica 1992. Os esportes mes populars son o fútbol y o baloncesto.
  
  En a ciudat bosnia de Sarajevo estió a on se celebroron os Chuegos Olimpicos d'hibierno de 1984.
  
  Referencias
  
  Vinclos externos 
  
   Pachina web oficial d'o Gubierno d'a Federación de Bosnia y Herzegovina.
   Pachina web oficial d'o Parlamento de Bosnia y Herzegovina.
  
  Bosnia y Herzegovina